**OBRAZLOŽENJA PRIJEDLOGA PRORAČUNA OPĆINE STARIGRAD**

**ZA 2019. GODINU SA PROJEKCIJAMA ZA 2020. I 2021. GODINU**

**1. OPĆENITO**

U skladu s odredbama Zakona o proračunu (N.N. 87/08, 136/12 i 15/15), Pravilnika o proračunskim klasifikacijama (N.N. 26/10 i 120/13), te Pravilnika o proračunskom računovodstvu i računskom planu (N.N. 124/14, 115/15 i 87/16) izrađen je prijedlog proračuna Općine Starigrad za 2019. godinu, te projekcije za 2020. i 2021. godinu.

Prema proračunskom kalendaru proces izrade proračuna na državnoj i lokalnoj razini započinje donošenjem Smjernica ekonomske i fiskalne politike za trogodišnje razdoblje, koje Vlada donosi temeljem strateških planova, Nacionalnog programa reformi i Programa konvergencije te posebnih preporuka Vijeća Europske unije za Republiku Hrvatsku. Tako je početkom kolovoza ove godine Vlada Republike Hrvatske usvojila Smjernice ekonomske i fiskalne politike za razdoblje 2019.-2021. godine, dok je Ministarstvo financija krajem kolovoza dostavilo Upute za izradu proračuna jedinica lokalne i područne (regionalne) samouprave za razdoblje 2019.-2021. godine.

Proračun se sastoji od općeg i posebnog dijela te plana razvojnih programa. Posebni dio Proračuna sastoji se od rashoda i izdataka raspoređenih po programima (aktivnostima i projektima) unutar razdjela/glava definiranih u skladu s organizacijskom klasifikacijom Proračuna. U Proračun Općine Starigrad uključeni su i vlastiti i namjenski prihodi i primici proračunskog korisnika Dječji vrtić „Osmjeh“ koji se uplaćuju na njihove žiro račune, te rashodi i izdaci proračunskih korisnika koje financiraju iz tih prihoda. Općine.

**2. OPĆI DIO PRORAČUNA**

**2.1. PRIHODI I PRIMICI**

Ukupni prihodi i primici Proračuna za 2019. godinu planiraju se u iznosu od 16.144.700,00 kn, a u tome prihodi poslovanja iznose 13.394.700,00 kn, prihodi od prodaje nefinancijske imovine 750.000,00 kn, primici od financijske imovine i zaduživanja 100.000,00 kn i raspoloživa sredstva iz prethodnih godina 1.900.000,00 kn.

Prilikom planiranja prihoda uzeta je u obzir realizacija istih u 2018. godini te procjena njihovog kretanja u narednom razdoblju uz uvažavanje gospodarskih i društvenih specifičnosti na lokalnoj razini, uzimajući u obzir i planirane izmjene zakonskih propisa.

**Prihodi poslovanja**

Prihodi poslovanja planirani su u iznosu od 13.394.700,00 kn. Prihodi od poreza planirani su u iznosu od 5.552.000,00 kn. Unutar grupe prihoda od poreza planirani su prihodi od poreza i prireza na dohodak, poreza na imovinu koji se odnose na porez na kuće za odmor i na promet nekretnina, te porezi na robu i usluge u okviru kojih su planirani porez na potrošnju i naplata starih potraživanja porez na tvrtku koji je ukinut.

Prihodi od inozemstva i od subjekata unutar općeg proračuna planirani su u iznosu od 1.775.700,00 kn i to pomoći od međunarodnih organizacija, te institucija i tijela EU, tekuće i kapitalne pomoći iz državnog proračuna, , pomoći iz županijskog proračuna, te sredstva od Fonda za zaštitu okoliša i energetsku učinkovitost, prihode od Hrvatskog zavoda za zapošljavanje, te Hrvatskih cesta d.o.o.. Unutar prihoda od inozemstva i od subjekata unutar općeg proračuna nalazi se i stavka prihoda Dječjeg vrtića „Osmjeh“ koja se odnosi na tekuće pomoći iz državnog proračuna.

Prihodi od imovine planirani su u iznosu od 1.895.000,00 kn i odnose se najvećim dijelom na naknade od koncesija i koncesijskih odobrenja, te na prihode od zakupa i iznajmljivanja imovine i sredstva naknade za zadržavanje nezakonito izrađenih zgrada. Unutar prihoda od imovine nalazi se prihod od zakupa i iznajmljivanja imovine „Dječjeg vrtića „Osmjeh.

Prihodi od upravnih i administrativnih pristojbi, pristojbi po posebnim propisima i naknada planirani su u iznosu od 3.957.000,00 kn i najvećim se dijelom odnose na prihode od komunalnog doprinosa, te na prihode od komunalnih naknada i boravišne pristojbe.

Prihodi od prodaje proizvoda i robe te pruženih usluga, prihodi od donacija i ostali prihodi su prihodi od naplate naknade za uređenje voda, te prihodi od pruženih usluga Dječjeg vrtića „Osmjeh“ u iznosu od 215.000,00 kn.

**Prihodi od prodaje nefinancijske imovine**

Prihodi od prodaje nefinancijske imovine planirani su u iznosu od 750.000,00 kn i odnose se na prihode od prodaje građevinskog zemljišta i prihode od prodaje grobnica.

**Primici od financijske imovine i zaduživanja**

Primici od financijske imovine i zaduživanja planirani su u iznosu od 100.000,00 i odnose se na planirani kredit kod HBOR-a za realizaciju projekta Rekonstrukcija nerazvrstanih cesta.

**Raspoloživa sredstva iz prethodnih godina**

Raspoloživa sredstva iz prethodnih godina planirana su u iznos od 1.900.000,00 kn.

**2.2. RASHODI I IZDACI**

Ukupni rashodi i izdaci za 2019. godinu planiraju se u iznosu od 16.144.700,00 kn, a uključuju rashode poslovanja u visini od 12.376.200,00 kn, rashode za nabavu nefinancijske imovine u visini od 3.683.500,00 kn te izdatke za financijsku imovinu i otplate zajmova u iznosu od 85.000,00 kn.

Prilikom planiranja rashoda uzeta je u obzir realizacija istih u 2018. godini i njihova procjena po osnovi tekućih i ugovorenih obveza u narednom razdoblju te predviđenih kapitalnih ulaganja. Kako je uvodno navedeno, u planiranim rashodima proračuna obuhvaćeni su i svi rashodi proračunskog korisnika. Rashodi i izdaci raspoređeni su po programima.

**Rashodi poslovanja**

Rashodi poslovanja planirani su u iznosu od 12.376.200,00 kn. Sastoje se od: rashoda za zaposlene, materijalni rashoda, financijski rashoda, pomoći danih u inozemstvo i unutar općeg proračuna, naknada građanima i kućanstvima te ostalih rashoda.

**Rashodi za nabavu nefinancijske imovine**

Rashodi za nabavu nefinancijske imovine planirani su u iznosu od 3.683,500,00 kn i odnose se na rashode za nabavu neproizvedene dugotrajne imovine i rashode za nabavu proizvedene dugotrajne imovine.

**Izdaci za financijsku imovine i otplatu zajmova**

Izdaci za financijsku imovine i otplatu zajmova planirani su u iznosu od 85.000,00 kn i odnose se na otplatu glavnice kredita FRR-I-02/03.

**3. POSEBNI DIO PRORAČUNA**

U Posebnom dijelu Proračuna planirani su rashodi i izdaci po programima, a unutar istih po aktivnostima i projektima u okviru razdjela/glava definiranih u skladu s organizacijskom klasifikacijom Proračuna.

Program **Redovna djelatnost Općinskog vijeća** obuhvaćanaknade za rad predstavničkog tijela, izdatke za proslavu Dana općine Starigrad i za javna priznanja u iznosu od 275.000,00 kn. Program **Redovna djelatnost Povjerenstava** obuhvaća naknade za rad povjerenstava u iznosu od 10.000,00 kn. **Program političkih stranaka** obuhvaća sredstva za financiranje političkih stranaka u iznosu od 55.000,00 kn.

Program **Redovna djelatnost Jedinstvenog upravnog odjela** obuhvaća rashode za zaposlene, rashode za materijal i energiju, rashode za usluge, financijske rashode, tekuću zalihu proračuna, otplatu kredita i zajmova, uredsku opremu, računala i računalnu opremu i programe, telekomunikacijske uređaje i opremu, unaprjeđenje stanovanja (nabavka urbane oprema i dječjeg igrališta), stručno osposobljavanje za rad bez zasnivanja radnog odnosa te gospodarenje otpadom – nabava komunalne opreme u ukupnom iznosu od 2.933.500,00 kn. Program **Financiranje udruga i ostale donacije** obuhvaća sredstva dodijeljena udrugama, vjerskim zajednicama i Crvenom križu temeljem Zakona i Pravilnika o financiranju javnih potreba uključujući i donacije za izgradnju zvonika Sv. Jurja u ukupnom iznosu od 405.000,00 kn . Program **Poticanje razvoja gospodarstva** u iznosu od 110.000,00 kn obuhvaća sredstva za LAG Bura i FLAG 3 mora, te projekt izgradnje nogostupa na području Općine Starigrad. Program **Turizam** obuhvaća projekt Destinacija aktivnog turizma, sufinanciranje projekata Turističke zajednice i usluge oglašavanja Turističke zajednice Zadarske županije (Ryanair) u ukupnom iznosu od 409.000,00 kn. Program **Sufinanciranje ureda i drugih subjekata** u iznosu od 2.520.000,00 kn obuhvaća sufinanciranje upravnih odjela Zadarske županije, sufinanciranje projekta sanacije Pakleničke ulice, sufinanciranje projekata Vodovoda d.o.o., sufinanciranje skloništa za pse, sufinanciranje komunalnog poduzeća Argyruntum d.o.o., te sufinanciranje privremenog zajedničkog pročišćivača. Program **Zaštita okoliša** obuhvaća sredstva za sufinanciranje Centra za gospodarenje otpadom Biljane Donje, te projekt Odlagalište otpada Samograd u ukupnom iznosu od 240.000,00 kn. Program **Održavanje općinskih objekata** obuhvaća održavanje općinskih objekata te uređenje zgrade stare škole u Selinama i projekt Društveni dom u ukupnom iznosu od 235.000,00 kn. Program **Uređenje centra Starigrad Paklenica** obuhvaća projektne dokumentacije uređenja Trga u centru mjesta i dijela Jazine u iznosu od 130.000,00 kn.

Program **Protupožarna zaštita** u iznosu od 460.000,00 kn obuhvaća sredstva za sufinanciranje DVD-a Starigrad Paklenica i projekt Vatrogasni dom. Program **Civilna zaštita i HGSS** u iznosu od 50.000,00 kn odnosi se na rashode za civilnu zaštitu i sredstva za HGSS sukladno Zakonu.

Program **Održavanje komunalne infrastrukture** u iznosu od 3.925.000,00 kn odnosi se na održavanje javne rasvjete, nerazvrstanih cesta, groblja, igrališta, deponija otpada. javnih površina, plaža i obalnog pojasa, te usluge deratizacije i dezinsekcije. Program **Izgradnja komunalne infrastrukture** obuhvaća sredstva za sljedeće projekte: Novo groblje, groblje Seline, plaža Jaz, Rekonstrukcija nerazvrstanih cesta, Središnji obalni pojas, Vodovodna mreža, izgradnja i modernizacija javne rasvjete, te Sustav kanalizacije i pročišćavanja u ukupnom iznosu od 1.990.000,00 kn. Program **Prostorno i urbanističko planiranje** u iznosu od 250.000,00 kn odnosi se na izradu dokumenata prostorno planskog uređena. Program **Otkup zemljišta** u iznosu od 150.000,00 kn odnosi se na potrebe za otkupom zemljišta za općinske potrebe.

Program **Javne potrebe u kulturi** u iznosu od 205.000,00 kn odnosi se na dodjelu sredstava udrugama u kulturi, sufinanciranje Bibliobusa, Monografiju Starigrad, te sredstva za Arheološki muzej Zadar i Turističku zajednicu Općine Starigrad. Program **Javne potrebe u sportu** odnose se na sredstva za sportske udruge i sportske događaje u iznosu od 135.000,00 kn.

Program **Javne potrebe u školstvu** u iznosu od 270.500,00 kn odnosi se na tekuće donacije i sufinanciranje projekata osnovne škole Starigrad, sufinanciranje projekta Rano učenje njemačkog jezika, sufinanciranje prijevoza učenika srednje škole i stipendije studentima. **Program predškolski odgoj** sadrži rashodovnu stranu financijskog plana DV Osmjeh u iznosu od 1.046.700,00 kn.

Program **Socijalna zaštita** u iznosu od 250.000,00 kn odnosi se na sredstva naknada građanima i kućanstvu, naknada roditeljima novorođene djece, sufinanciranje troška dječjeg vrtića za djecu s posebnim potrebama, te sufinanciranje prijevoza vode. Program **Zdravstvena zaštita** u iznosu od 60.000,00 kn odnosi se na sufinanciranje rada dodatnog tima hitne pomoći u turističkoj sezoni, te sredstva pomoći za zdravstvene ustanove.

Program **Gospodarenje poljoprivrednim resursima** iznosi 30.000,00 kn i odnosi se na sredstva potpora u poljoprivredi i gospodarstvu.